

**Oppstart av undervisning ved SMI-skolen 17. august 2020**

Det vil bli ordinær undervisning fra oppstart, men tilrettelagt etter de pålegg vi får fra FHI og regjering. Hovedmålsettingen er at alle skal oppleve oppholdet på skolen trygt og godt mht smittevern.

Vi legger Agder Fylkeskommunes tre hovedregler til grunn:

* **GOD HYGIENE**
* **REDUSERT KONTAKTHYPPIGHET MELLOM PERSONER**
* **RUTINER FOR VASK OG RENHOLD**

Ved SMI-skolen betyr det følgende:

* Vi forholder oss til nasjonale smittevernregler om håndhygiene, hoste i albuen og god avstand mellom de som møtes. Plakater om smittevern finnes flere steder på skolen.
* Det legges til rette for gode muligheter for håndvask / desinfisering. (Desinfisering utenfor skolen, i fellesareal, i klasserom og på toaletter)
* Hver elev har sine faste klasserom hver dag de kommer på skolen. I tillegg har de også sin faste plass og sin faste PC. Rommene er så pass store at god avstand kan overholdes.
* De som følger eleven til skolen går ikke inn på skolen, men møter lærer utenfor skolen før timen begynner.
* Elever skal holde avstand i fellesrom.
* Elever skal kun bruke toalett som er merket for elevbruk.
* SMI-skolen har rutiner for vask og renhold. Ansatt fra skolen utfører desinfeksjon av berøringsflater på skolen. Lærer sammen med elev skal vaske over stol, pult og desinfisere PC / tastatur før og etter bruk.
* Ansatte og elever tar med seg niste. Dette evalueres etter høstferien.

**Elever eller ansatte som kjenner på sykdom / symptomer på korona skal ikke møte på skolen.**

Mvh

Ledelsen ved SMI-skolen i Arendal